వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
"వన్ నేషన్ వన్ కార్డ్ పథకం" లో మరో మూడు రాష్ట్రాలు చేరాయి.
వలసదారులకు ప్రయోజనం చేకూర్చడానికి జాతీయ / అంతర్-రాష్ట్ర పోర్టబిలిటీ లావాదేవీలను ప్రారంభించాలని ఆహార, పౌర సరఫరా శాఖల మంత్రి "వన్ నేషన్ వన్ కార్డ్ పథకం" పరిధిలోని మొత్తం 20 రాష్ట్రాలను కోరారు.
వలసదారులు 20 రాష్ట్రాలు మరియు కేంద్రపాలిత ప్రాంతాలలో ఎక్కడైనా రేషన్ పొందవచ్చు : శ్రీ రామ్ విలాస్ పాశ్వాన్
‘ఇంటిగ్రేటెడ్ మేనేజ్మెంట్ ఆఫ్ పబ్లిక్ డిస్ట్రిబ్యూషన్ సిస్టమ్’  పథకంలో ఒడిశా, సిక్కిం, మిజోరం అనే మరో మూడు రాష్ట్రాలను చేర్చుతున్నట్లు కేంద్ర వినియోగదారుల వ్యవహారాలు, ఆహార, ప్రజా పంపిణీ శాఖల మంత్రి శ్రీ రామ్ విలాస్ పాశ్వాన్ ఈ రోజు ప్రకటించారు. ఈ వ్యవస్థలో, "వన్ నేషన్ వన్ రేషన్ కార్డ్" ప్రణాళిక ద్వారా ఎన్.ఎఫ్.ఎస్.ఏ. కింద ప్రయోజనాలు పొందడానికి దేశవ్యాప్త పోర్టబిలిటీ అమలు చేయబడుతుంది, ఎన్ఎఫ్ఎస్ఏ రేషన్ కార్డుదారులకు తమ పేరుపై లభించే సబ్సిడీ కలిగిన ఆహార ధాన్యాల కోటాను ఈ-పి.ఓ.ఎస్. తో అనుసంధానమైన ఎఫ్.పి.ఎస్. నుండి ఈ-పి.ఓ.ఎస్. పరికరంలో ఆధార్ నెంబరును అనుసంధానించిన తర్వాత ఉన్న / అదే రేషన్ కార్డును ఉపయోగించడం ద్వారా దేశంలో ఎక్కడైనా తీసుకోవచ్చు.
ఈ సౌకర్యం ఇప్పటివరకు 17 రాష్ట్రాలు / కేంద్రపాలిత ప్రాంతాలలో అమలులోఉంది. అవి - ఆంధ్రప్రదేశ్, బీహార్, దాద్రా & నగర్ హవేలీ, డయ్యు & డామన్, గోవా, గుజరాత్, హర్యానా, హిమాచల్ ప్రదేశ్, ఝార్ఖండ్, కేరళ, కర్ణాటక, మధ్యప్రదేశ్, మహారాష్ట్ర, రాజస్థాన్, పంజాబ్, తెలంగాణ, త్రిపుర మరియు ఉత్తరప్రదేశ్. వీటితో పాటు, ఇతర రాష్ట్రాలు / కేంద్రపాలిత ప్రాంతాలకు చెందిన లబ్ధిదారులకు సంబంధిత రాష్ట్రాలు / కేంద్రపాలితప్రాంతాల ప్రభుత్వాల సహకారంతో జాతీయ పోర్టబిలిటీని విస్తరించడానికి ఈ ఆహార మరియు ప్రజా పంపిణీ శాఖ నిరంతరం ప్రయత్నాలు చేస్తోంది. ఈ ప్రయత్నంలో, ఈ మూడు కొత్త రాష్ట్రాలను జాతీయ క్లస్టర్తో అనుసంధానించడానికి అవసరమైన సన్నాహక కార్యకలాపాలు. ఈ-పి.ఓ.ఎస్. సాఫ్ట్వేర్ అప్గ్రేడేషన్, సెంట్రల్ ఐ.ఎమ్.-పి.డి.ఎస్. మరియు అన్నవితరణ్ పోర్టళ్ళతో అనుసంధానం, సెంట్రల్ రిపోజిటరీలో రేషన్ కార్డులు / లబ్ధిదారుల డేటా లభ్యత, జాతీయ పోర్టబిలిటీ లావాదేవీల యొక్క అవసరమైన పరీక్ష కూడా కేంద్ర ఎన్.ఐ.సి బృందం సహకారంతో పూర్తయింది. ఈ ఏర్పాట్లన్నింటినీ పూర్తి చేసిన తరువాత, ‘వన్ నేషన్ వన్ రేషన్ కార్డ్’ ప్రణాళిక కింద జాతీయ / అంతర్-రాష్ట్ర పోర్టబిలిటీ లావాదేవీలు ఈ రాష్ట్రాల్లో పంపిణీ 2020 జూన్ నుండి ప్రారంభం కానుంది. 2020 ఆగస్టు నాటికి మరో మూడు రాష్ట్రాలు - ఉత్తరాఖండ్, నాగాలాండ్ మరియు మణిపూర్ కూడా జాతీయ క్లస్టర్లో చేర్చబడతాయి. మిగిలిన 13 రాష్ట్రాలు - పశ్చిమ బెంగాల్, అరుణాచల్ ప్రదేశ్, అస్సాం, మేఘాలయ, ఢిల్లీ, జమ్మూ & కశ్మీర్, లడఖ్, చండీగఢ్, పుదుచ్చేరి, తమిళనాడు, ఛత్తీస్ గఢ్, అండమాన్ & నికోబార్ మరియు లక్షద్వీప్ ద్వీపాలను జాతీయ క్లస్టర్లో చేర్చడానికి అవసరమైన అన్ని ఏర్పాట్లు డిపార్ట్మెంట్ చేస్తోంది. 2021 మార్చి 31 నాటికి అన్ని రాష్ట్రాలు "వన్ నేషన్ వన్ రేషన్ కార్డ్" పథకంలో చేర్చబడతాయని మరియు ఈ పథకం భారతదేశం అంతటా పనిచేస్తుందని ధృవీకరించబడింది.
సాంకేతిక బృందానికి అవసరమైన పునశ్చరణ, శిక్షణలను కేంద్ర సాంకేతిక బృందం ఇచ్చిందని శ్రీ పాశ్వాన్ చెప్పారు. జాతీయ / అంతర్-రాష్ట్ర పోర్టబిలిటీ అమలుకు అవసరమైన మార్గదర్శకాలు / సూచనలను కూడా ఈ రాష్ట్రాలు / కేంద్రపాలితప్రాంతాలకు చెందిన సంబంధిత అధికారులకు వీడియో కాన్ఫరెన్స్ ద్వారా అందించినట్లు శ్రీ పాశ్వాన్ ప్రత్యేకంగా తెలియజేశారు. గత 6 నెలల్లో కనీసం ఒక ఆధార్ ప్రామాణీకరించిన లావాదేవీని నమోదు చేసిన ఎన్.ఎఫ్.ఎస్.ఎ. రేషన్ కార్డులు ఈ ప్రణాళిక ప్రకారం జాతీయ పోర్టబిలిటీ లావాదేవీలకు అర్హులు అని పునరుద్ఘాటించారు. రేషన్ కార్డులు / లబ్ధిదారుల సెంట్రల్ రిపోజిటరీ ద్వారా ఈ విధానం ఎన్.ఐ.సి. చేత నిర్వహించబడుతుంది. అంతేకాకుండా, పోర్టబిలిటీ లావాదేవీల వివరాలను సెంట్రల్ డాష్ బోర్డ్కు నివేదించడానికి అవసరమైన వెబ్-సేవలు కూడా ఈ రాష్ట్రాలకు తక్షణమే అందుబాటులో ఉంటాయి. అదేవిధంగా, ఈ రాష్ట్రాల్లో 'వన్ నేషన్ వన్ రేషన్ కార్డ్' ప్రణాళిక అమలుకు అవసరమైన సహాయాన్ని కూడా కేంద్ర ఎన్.ఐ.సి. బృందం నిరంతరం అందిస్తుంది.
2020 జూన్ నెలలో జాతీయ / అంతర్-రాష్ట్ర పోర్టబిలిటీ లావాదేవీలను ప్రారంభించాలని శ్రీ పాశ్వాన్ ఈ రాష్ట్రాలన్నింటినీ అభ్యర్థించారు. ఈ రాష్ట్రాలలోని లబ్ధిదారులకు జాతీయ రాష్ట్రాలు / కేంద్ర పాలిత ప్రాంతాలు తమ ఆహార ధాన్యాల కోటాను జాతీయ పోర్టబిలిటీ ద్వారా తక్షణమే అమలులోకి తీసుకురావడానికి వీలు కల్పిస్తుంది. ఈ విషయంలో, ఎన్.ఎఫ్.ఎస్.ఏ. లబ్ధిదారులు మరియు ఎఫ్.పి.ఎస్. డీలర్లలో అవసరమైన అవగాహన కల్పించే ప్రయత్నాలు / కార్యకలాపాలు కూడా ప్రాధాన్యతపై చేపట్టవచ్చు.